text: 吳暘，字麗中，號南谷，南直隸常州府武進縣軍籍，明朝政治人物。生平.萬曆三十一年癸卯科應天府鄉試第一百十四名舉人，三十五年丁未科進士，初授大理寺評事，多平反。歷任戶部主事、員外、郎中，遷河南府知府。時帝愛子福藩國洛陽，其僮客放縱，吏不敢問。暘持己廉潔，守正不阿，僮客斂輯。歷浙江、山東、廣東三省副使，遷廣東參政。香山澳者，倭夷貿易處也，屯聚萬人，為奸民煽誘，築城造炮臺，有不軌志。巡撫何士晉議弭之，以屬暘。暘嚴緝奸宄，杜絕交通，召其首諭以威德，鹹俯首聽命。遂墮其城，毀炮臺，患遂息。會士晉以璫禍去，績未上聞。天啟五年遷四川按察使，七年三月晉江西右佈政，崇禎二年轉福建左佈政，有剿撫海冠功。四年卒，贈太僕寺卿。家族.曾祖吳天瑞。祖父吳時茂。父吳培。母杭氏。具慶下。弟吳惺、吳明、吳昭、吳恂。
metadata: erhwenkuo/wikipedia-zhtw
metadata: 吳暘
metadata: https://zh.wikipedia.org/wiki?curid=7417538